TV 2-værdame Isabella Martinsen gravid
ARTIKKELEN ER OVER TRE ÅR GAMMEL De siste månedene har hun og kjæresten båret på hemmeligheten, men tirsdag sprakk nyheten på TV 2-programmet «God Morgen Norge». – Det begynner å bli vanskelig å skjule når man vokser gradvis, nesten dag for dag, sa Martinsen på programmet. Seerne skal ha begynt å spekulere i graviditeten i forkant av avsløringen. Hun har termin til høsten, og opplyser at hun er i fin form. – Det går veldig fint med oss. Jeg er i veldig fin form. Jeg er litt trøttere enn normalt, men det er ikke så mye å klage på, sa Martinsen, ifølge TV 2. Martinsen og Kjos, som er tidligere deltaker i realityprogrammet «Ungkaren», bekreftet at de var kjærester i 2014. Martinsen har datteren Filipa fra et tidligere forhold. I 2010 sluttet hun i TV 2 etter ti år som værmelder, men senere gjorde hun comeback i kanalen da hun fikk jobb i «God Morgen Norge». Værdamen er langt fra den eneste som har meldt om sin graviditet den siste tiden. Både tidligere Fotballfrue Caroline Berg Eriksen, eventyrer Cecilie Skog, Hollywood-stjernen Megan Fox, skiskytter Ole Einar Bjørndalen og blogger Vanessa Rudjord har nylig annonsert at de venter barn. Les også: Pia Tjelta, som nylig fikk tvillinger, forteller til VG om hvordan hun måtte skjule magen.
Isabella Martinsen (36) venter barn med kjæresten Stig Kjos. Det røpet hun på direkten tirsdag.